so das wucheend han is ändli mal gschaft zum pearl harbor go aluege.das isch ja fast es muess wämer da i hawaii isch:) mir sind extra am morge frühe gange wil mer ghört händ das fürs schiff wo di zum uss arizona denkmal usefahrt es ticket  bruchsch und wän z'spat chunsch müssisch u lang warte oder bechunsch nöd mal meh es ticket. drum simer am morge am 6i uf dä bus und öpe am 8.15 dete gsi.isch e gueti ziit gsi händ gad e halbstund später ufs schiff chöne. bevor mer ufs schiff sind händs no paar sache zum agriff uf pearl harbor und zum schiff wo gsunke isch verzellt. schiff isch gad en tag vorem agriff volltankt worde und nachdems bombadiert worde isch häts wägem viele öl im tank no 2i täg uf em meer brännt!!!!das isch 1941 gsi, no hüt gseht mer  wies öl uslauft und es wird no für mindestens wiiteri 50 jahr uslaufe.das isch würkli mega idrücklich gsi.uf de gedänksstette häschs öl mega gschmökt und häsch au immer öl uf em wasser gseh und dän nöd gad wenig. zrug vo de schwümende gedänksstette hät mer no ganz viel sache über dä agriff und bombene chöne läse.hät au no musum gah wo mer hät chöne go aluege. mir sind dän eifach no es u-boot go aluege.wil mir all gseit händ mir wänd wüsse wies i somene u-boot usgseht:)es isch mega eng det ine.chunsch chum  anenand verbi i däm schmalle gang und zimmer sind au mega chli und eng gsi.ich het nöd chöne i somene u-boot si für längeri ziit da het i glaubs platzangst becho;)